2011 шарахь клубе керла долахо, Керимов Сулейман, варца барт бира «Хазар» стадионан реконструкци ян, тӀаккха цхьаьна ханна тӀаьхь ловзуш лело, 40—50 эзар меттиг болу керла стадион, «Анжи-сити», яллалц. «Хазаран» реконструкцин проектан, стадион яр чекхдаьлча, цӀе тиллира «Анжи Арена», хӀорд тӀиера чӀогӀа мехаш хиларна стадионан сонашка кхин тӀе а трибунаш йира, ткъа иштта тӀехула, 30 % трибунаш къовлуш, лабанаш а йира, хӀунда аьлча кхин еза конструкцеш цара ловр йоцун дера. Реконструкци чекхъяккхаран йиллина хан 2013 шеран март бутт бара. Чухоам хила безара 30 000 гергга меттиг.